CELEX: 22016D1300
Language: mt
Date: 2015-04-30 00:00:00
Title: Deċiżjoni tal-Kumitat Konġunt taż-ŻEE Nru 117/2015 tat-30 ta' April 2015 li temenda l-Anness XX (Ambjent) tal-Ftehim ŻEE [2016/1300]

4.8.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 211/76
               
            DEĊIŻJONI TAL-KUMITAT KONĠUNT TAŻ-ŻEE
      Nru 117/2015
      tat-30 ta' April 2015
      li temenda l-Anness XX (Ambjent) tal-Ftehim ŻEE [2016/1300]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2014/52/UE tal-Parlament Ewropew u tal-Kunsill tas-16 ta' April 2014 li temenda d-Direttiva 2011/92/UE dwar il-valutazzjoni tal-effetti ta' ċerti proġetti pubbliċi u privati fuq l-ambjent (1) għandha tiġi inkorporata fil-Ftehim taż-ŻEE.
               
            
                  (2)
               
               
                  L-Anness XX mal-Ftehim dwar iż-ŻEE għandu għalhekk jiġi emendat kif meħtieġ,
               
            ADOTTA DIN ID-DEĊIŻJONI:
      Artikolu 1
      L-inċiż li ġej jiżdied mal-punt 1a (id-Direttiva 2011/92/UE tal-Parlament Ewropew u tal-Kunsill) fl-Anness XX mal-Ftehim ŻEE:
      “, kif emendat bi:
      
                  —
               
               
                  
                     32014 L 0052: Id-Direttiva 2014/52/UE tal-Parlament Ewropew u tal-Kunsill tas-16 ta' April 2014 (ĠU L 124, 25.4.2014, p. 1).
               
            Id-dispożizzjonijiet tad-Direttiva, għall-finijiet ta' dan il-Ftehim, jinqraw bl-adattament li ġej:
      Referenzi għal-leġiżlazzjoni tal-Unjoni f'din id-Direttiva japplikaw sal-punt u fil-forma li l-atti tal-Unjoni rilevanti jkunu inkorporati f'dan il-Ftehim.”
      Artikolu 2
      It-testi tad-Direttiva 2014/52/UE bil-lingwa Iżlandiża u b'dik Norveġiża, li għandhom jiġu ppubblikati fis-Suppliment taż-ŻEE għal Il-Ġurnal Uffiċjali tal-Unjoni Ewropea, jkunu awtentiċi.
      Artikolu 3
      Din id-Deċiżjoni tidħol fis-seħħ fl-1 ta' Mejju 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis Suppliment tiegħu taż-ŻEE.
      
         Magħmul fi Brussell, it-30 ta' April 2015.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 124, 25.4.2014, p. 1.
      
         (*)  Rekwiżiti kostituzzjonali indikati.